[image: C:\Users\KORISNIK2\Pictures\Hlebine_(grb).gif]

OPĆINA HLEBINE



OBRAZLOŽENJE PLANA
PRORAČUNA OPĆINE HLEBINE 
ZA 2020. GODINU















SADRŽAJ


1. UVOD…………………………………………………………………………………….………3

2. OPĆI DIO PRORAČUNA OPĆINE HLEBINE ZA 2020. GODINU……………………………………………………………………………...………….4
2.1. Račun prihoda i rashoda……………………………………………………………………….………..4
2.2. Račun financiranja……………………………….………………………………..8
2.3. Višak / manjak…………………………..…………………………………………..8

3. POSEBNI DIO PRORAČUNA OPĆINE HLEBINE ZA 2020. GODINU….…….…….…….…….…….…….…….…….…….…….…….…….…….….……9

4. ZAKLJUČAK………………………………………………………….…………..………..….20

























1. UVOD

	Sukladno članku 39. Zakona o proračunu („Narodne novine“ broj 87/08, 136/12 i 15/15) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću proračunsku godinu, kao i projekcije za slijedeće dvije proračunske godine. Proračun se donosi na razini podskupine ekonomske klasifikacije, a projekcije za slijedeće dvije proračunske godine na razini skupine ekonomske klasifikacije. Ukoliko predstavničko tijelo jedinice lokalne i područne (regionalne) samouprave ne donese proračun za iduću proračunsku godinu, do kraja tekuće godine, sukladno članku 42. Zakona o proračunu, donosi se Odluka o privremenom financiranju. Odlukom o privremenom financiranju nastavlja se financiranje poslova, funkcija i programa tijela jedinice lokalne i područne (regionalne) samouprave i drugih proračunskih i izvanproračunskih korisnika u visini koja je neophodna za njihovo obavljanje i izvršavanje.
Proračun jedinica lokalne i područne (regionalne) samouprave je akt kojim se procjenjuju prihodi i primici te utvrđuju rashodi i izdaci za jednu godinu, u skladu sa zakonom i odlukom donesenom na temelju zakona.
Metodologija izrade proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu.

	Prijedlog Proračuna Općine Hlebine za 2020. godinu sadrži slijedeće elemente:
· Opći dio proračuna koji sadrži Račun prihoda i rashoda, Račun financiranja i Višak prihoda i primitaka,
· Posebni dio proračuna koji sadrži plan rashoda i izdataka raspoređenih u četiri razdjela i sedam glava unutar razdjela. Glave se sastoje od programa a isti sadrže aktivnosti, tekuće i kapitalne projekte,
· Plan razvojnih programa za 2020. godinu,
· Odluku o izvršavanju proračuna.


2. OPĆI DIO PRORAČUNA OPĆINE HLEBINE ZA 2020. GODINU

Opći dio Proračuna sastoji se od Računa prihoda i rashoda, Računa financiranja te Viška prihoda i primitaka.

2.1. Račun prihoda i rashoda

Račun prihoda i rashoda proračuna sastoji se od prihoda i rashoda prema ekonomskoj klasifikaciji.
Ukupni prihodi proračuna Općine Hlebine za 2020. godinu predlažu se u iznosu 5.000.000,00 kuna, pri čemu su prihodi poslovanja 5.000.000,00 kuna. 

U nastavku dajemo grafički prikaz planiranih ukupnih prihoda Općine Hlebine za 2020.  godinu, a u istom su prihodi razvrstani prema skupinama računskog plana. 

	Grafički prikaz br. 1 Pregled planiranih ukupnih prihoda Proračuna Općine Hlebine za 2020. godinu.



Iz grafičkog prikaza 1 vidljivo je da najveći udio (46%) u planiranim ukupnim prihodima i primicima dolazi od Prihoda od poreza (skupina 61). Slijede Pomoći iz inozemstva (darovnice) i od subjekata unutar općeg proračuna (skupina 63) s udjelom 38% te Prihodi od imovine (skupina 64) s udjelom 11%. Prihodi od upravnih i administrativnih pristojbi, pristojbi po posebnim propisima i naknadama (skupina 65) s udjelom 5% 

Skupina 61 podrazumijeva prihode od poreza koji se sastoje od poreza i prireza na dohodak (od samostalnih i nesamostalnih djelatnosti, od imovine i imovinskih prava, od kapitala isl.), poreza na imovinu (porez na korištenje javnih površina, porez na promet nekretnina), poreza na robu i usluge (porez na potrošnju alkoholnih i bezalkoholnih pića, porez na tvrtku). Ovi prihodi planiraju se u svoti 2.318.500,00 kuna, a posljedica povećanja u odnosu na prijašnje godine je promjena zakonske regulative odnosno drugačije raspodjele poreza na dohodak.
	Skupina 63 podrazumijeva pomoći iz inozemstva (darovnice) i unutar općeg proračuna a sastoji se od tekućih i kapitalnih pomoći iz državnog županijskih i općinskih proračuna, pomoći od izvanproračunskih korisnika, pomoći proračunskim korisnicima iz proračuna koji im nije nadležan te pomoći iz državnog proračuna temeljem prijenosa EU sredstava. Sredstva na ovoj poziciji planiraju se u ukupnom iznosu 1.891.000,00 kuna.
Podskupina 633 Pomoći iz proračuna drugih proračuna sastoji se od tekućih pomoći Koprivničko-križevačke županije namijenjene za ogrjev korisnicima zajamčene minimalne naknade i pomoć za provođenje mjera dezinsekcije (25.000,00 kn), tekućih pomoći iz gradskih proračuna za Projekt Otpad pametno odvoji, dobre navike usvoji (15.000,00 kn) i tekućih pomoći iz općinskih proračuna za sufinanciranje plaće pročelnika (93.000,00 kn). Isto tako, u podskupinu 633 Pomoći iz proračuna drugih proračuna spadaju i kapitalne pomoći iz državnog proračuna, i to Ministarstva kulture za adaptaciju Galerije Hlebine (500.000,00 kn), Ministarstva regionalnog razvoja i fondova EU za Galeriju Hlebine i društveni dom (300.000,00 kn), Ministarstva graditeljstva za LED rasvjetu (120.000,00 kn) te Fonda za zaštitu okoliša za spremnike za odvojeno prikupljanje otpada (124.000,00 kn) i kapitalne pomoći Koprivničko-križevačke županije za izgradnju kanalizacije (200.000,00 kn). 
Podskupina 634 - pomoći od izvanproračunskih korisnika u iznosu 29.000,00 kn odnose se na pomoći HZZ za financiranje javnih radova u iznosu 29.000,00 kuna.
Pomoći iz državnog proračuna temeljem prijenosa EU sredstava u iznosu  485.000,00 kuna (podskupina 638) odnose se na tekuću pomoć za financiranje projekta Zaposli pa pomozi u iznosu 345.000,00 kn i kapitalnu pomoć temeljem prijenosa EU sredstava putem LAG-a za opremanje društvenog doma u iznosu 140.000,00. 
	Skupina 64 obuhvaća prihode od imovine koji se dijele na podskupine 641 – prihodi od financijske imovine i 642 – prihodi od nefinancijske imovine.
Prihodi od financijske imovine odnose se na kamate na depozite po viđenju, prihode od zateznih kamata te ostalih prihoda od financijske imovine, a planiraju se u iznosu  3.000,00 kn.
Prihodi od nefinancijske imovine planiraju se u ukupnom iznosu od 546.000,00 kuna, a obuhvaćaju naknade za koncesije (2.600,00 kn), prihod zakupa i dugogodišnjeg zakupa DPZ (200.000,00 kn), zakup poslovnih objekata (55.400,00 kn), naknadu za eksploataciju mineralnih sirovina (260.000,00 kn), pravo služnosti HT-a (16.000,00 kn), naknadu za legalizaciju nezakonito izgrađenih zgrada (12.000,00 kn).
	Skupina 65 obuhvaća prihode od upravnih i administrativnih pristojbi, pristojbi po posebnim propisima i naknada, a isti se dijele na administrativne i upravne pristojbe (651), prihode po posebnim propisima (652) te komunalni doprinos i naknade (653).
Administrativne i upravne pristojbe obuhvaćaju grobljansku naknadu, naknadu za korištenje mrtvačnice, ukope te kupnju grobnih mjesta (55.900,00 kn) i prihode od prodaje državnih biljega (100,00 kn).
	Prihodi po posebnim propisima obuhvaćaju ostale nespomenute prihode (5.000,00 kn), prihode vodnog gospodarstva (3.000,00 kn), šumski doprinos (10.000,00 kn).
Komunalni doprinosi i komunalne naknade planiraju se u iznosu 167.500,00 kuna.
	

Ukupni rashodi Proračuna Općine Hlebine za 2020. godinu planiraju se u ukupnom iznosu 5.000.000,00 kuna, a dijele se na rashode poslovanja u iznosu  3.115.000,00 kuna i rashode za nabavu nefinancijske imovine u iznosu 1.885.000,00 kuna.
	U slijedećem grafičkom prikazu vidljivi su ukupni rashodi raspoređeni prema skupinama računskog plana.
	Skupina 31 odnosi se na rashode za zaposlene, 32 na materijalne rashode, 34 na financijske rashode, 36 na pomoći dane u inozemstvo i unutar općeg proračuna, 37 na naknade građanima i kućanstvima na temelju osiguranja i druge naknade, 38 na ostale rashode, 41 rashode za nabavu neproizvedene dugotrajne imovine, 42 na rashode za nabavu proizvedene dugotrajne imovine i skupina 45 na rashode za dodatna ulaganja na nefinancijskoj imovini. 











	Grafički prikaz br. 2: Pregled planiranih ukupnih rashoda Proračuna Općine Hlebine za 2020. godinu. 


	Iz grafičkog prikaza br. 2 vidljivo je da najveći udio (23%) čine rashodi za dodatna ulaganja na nefinancijskoj imovini u iznosu 1.160.000,00 kuna, zatim slijede ostali rashodi (17%) u iznosu 848.500.000,00 kuna, materijalni rashodi koji se planiraju u iznosu 818.000,00 kuna (16%), rashodi za zaposlene 778.500,00 kuna (16%), rashodi za nabavu proizvedene dugotrajne imovine (14%) planirani u iznosu 695.000,00 kuna, naknade građanima i kućanstvima (12%) u iznosu 588.000,00 kuna, pomoći dane u inozemstvo i unutar opće države (1%) planirane u iznosu 76.000,00 kuna, rashodi za nabavu neproizvedene dugotrajne imovine (1%) u iznosu 30.000,00 kuna te financijski rashodi (0%) u iznosu 6.000,00 kuna.
	Skupina 31 obuhvaća rashode za zaposlene u iznosu 778.500,00 kuna. U ovu skupinu spadaju rashodi za službenike i namještenike zaposlene u Jedinstvenom upravnom odjelu, rashodi za zaposlene na javnim radovima koji se financiraju putem HZZZ-e, te plaće djelatnicama koje su zaposlene putem projekta „Zaposli pa pomozi“ a koje se financiraju EU sredstvima
	Skupina 32 obuhvaća sve materijalne rashode razvrstane po aktivnostima unutar programa u posebnom dijela proračuna, a predviđaju se u iznosu 818.000,00 kuna.
	Skupina 34 obuhvaća financijske rashode koji se odnose na bankarske usluge i usluge platnog prometa, a planiraju se u iznosu 6.000,00 kuna.
	Skupina 36 obuhvaća pomoći koje se daju Osnovnoj školi „Fran Koncelak“ Drnje, sufinanciranje osobnog dohotka te ostalih troškova (putni troškovi, troškovi službenog mobitela…) vezanih uz komunalnog redara, a planiraju se u ukupnom iznosu 76.000,00 kuna.
	Skupina 37 planira se u iznosu 588.000,00 kuna, a odnosi se na nagrade za dobrovoljne darivatelje krvi, Program mjera za poticanje rješavanja stambenog pitanja mladih obitelji na području Općine Hlebine, sufinanciranje udžbenika/školskog materijala za djecu osnovne i srednje škole, nagrađivanje studenata Općine Hlebine te ostvarivanje programa javnih potreba u socijalnoj skrbi.
	Skupina 38 planira se u iznosu 848.500,00 kuna a odnosi se na tekuće i kapitalne donacije političkim strankama, udrugama, društvima, klubovima koji djeluju na području Općine Hlebine, te sufinanciranje projekta aglomeracije.
	Skupina 41 planira se u iznosu 30.000,00 kuna, a odnosi se na projektnu dokumentaciju za izgradnju jaslica.
	Skupina 42 planira se u iznosu 695.000,00 kuna, a obuhvaća nabavu proizvedene dugotrajne imovine (uredska oprema za Jedinstveni upravni odjel, izgradnja pješačkih staza, izgradnja turističke infrastrukture, izgradnja staza na groblju, izgradnja grobnice, oprema za društveni dom, spremnici za otpad, strojevi za potrebe komunalnog gospodarstva, rekonstrukcija javne rasvjete).
	Skupina 45 u iznosu 1.160.000,00 kuna odnosi se na adaptaciju Galerije Hlebine.
	Detaljno obrazloženje rashoda unutar svake skupine bit će dano u Posebnom dijelu proračuna.

2.2. Račun financiranja 

Račun financiranja je dio općeg dijela proračuna u kojem se iskazuju primici od financijske imovine i zaduživanja te izdaci za financijsku imovinu i otplate zajmova. Ovi primici i izdaci nisu planirani u Proračunu Općine Hlebine za 2020. godinu.

2.3. Višak/ manjak

Višak, odnosno manjak prihoda prenesen iz prošle godine Općina Hlebine nije planirala u Proračunu za 2020. godinu.


3. POSEBNI DIO PRORAČUNA OPĆINE HLEBINE ZA 2020. GODINU

Kao što je navedeno u uvodu obrazloženja, posebni dio Proračuna sastoji se od rashoda raspoređenih po programima koji se sastoje od aktivnosti, tekućih i kapitalnih projekata, unutar glava i razdjela definiranih u skladu s organizacijskom klasifikacijom Proračuna.
Prema Pravilniku o proračunskim klasifikacijama razlikujemo slijedeće proračunske klasifikacija:

· Organizacijska klasifikacija
· Programska klasifikacija,
· Funkcijska klasifikacija
· Ekonomska klasifikacija,
· Lokacijska klasifikacija i 
· Izvori financiranja.

Organizacijska klasifikacija uspostavlja se definiranjem razdjela i glava. Razdjel se sastoji od jedne ili više glava, a podrazumijeva organizacijsku razinu utvrđenu za potrebe planiranja i izvršavanja proračuna. Status razdjela proračuna jedinice lokalne i područne (regionalne) samouprave može se dodijeliti predstavničkom ili izvršnom tijelu kao i upravnim tijelima. Kod jedinica lokalne i područne (regionalne) samouprave čije glave nemaju proračunske korisnike, glava je istovjetna razdjelu.
Sukladno prethodno navedenom Proračun Općine Hlebine za 2020. godinu sastoji se od četiri razdjela:

1. Općinsko vijeće i općinski načelnik
2. Jedinstveni upravni odjel
3. Društvene, socijalne i druge djelatnosti
4. Komunalno gospodarstvo

Razdjel Društvene, socijalne i druge djelatnosti sastoji se od četiri glave:
1. Odgoj i obrazovanje,
2. Socijalna skrb,
3. Zaštita i sigurnost
4. Ostale društvene djelatnosti

Slijedećom tablicom prikazan je pregled rashoda i izdataka Proračuna Općine Hlebine za razdoblje 2020. - 2022.

Tablica br. 1: Pregled planiranih rashoda i izdataka proračuna Općine Hlebine za razdoblje 2020. – 2022. godine prema organizacijskoj klasifikaciji

	
Organizacijska klasifikacija

	
Plan za 2020.
	
Projekcija za 2021.
	
Projekcija za 2022.

	Općinsko vijeće i Općinski načelnik
	1.986.000,00
	1.749.000,00
	3.027.000,00

	Općinsko vijeće i općinski načelnik
	1.986.000,00
	1.749.000,00
	3.027.000,00

	Jedinstveni upravni odjel
	440.500,00
	492.000,00
	502.000,00

	Jedinstveni upravni odjel
	440.500,00
	492.000,00
	502.000,00

	Društvene, socijalne i druge djelatnosti
	1.192.500,00
	938.000,00
	843.000,00

	Odgoj i obrazovanje
	417.500,00
	406.000,00
	403.000,00

	Socijalna skrb
	448.000,00
	185.000,00
	95.000,00

	Zaštita i sigurnost
	117.000,00
	137.000,00
	135.000,00

	Ostale društvene djelatnosti
	210.000,00
	210.000,00
	210.000,00

	Komunalno gospodarstvo
	1.381.000,00
	1.121.000,00
	1.028.000,00

	Komunalno gospodarstvo
	1.381.000,00
	1.121.000,00
	1.028.000,00

	UKUPNO:
	5.000.000,00
	4.300.000,00
	5.400.000,00



	Programska klasifikacija uspostavlja se definiranjem programa, aktivnosti i projekata, a kod državnog proračuna i definiranjem glavnih programa.
	Program je skup neovisnih, usko povezanih aktivnosti i projekata usmjerenih ispunjenju zajedničkog cilja.
	Tablicom broj 2 prikazani su svi definirani programi u Proračunu Općine Hlebine za 2020. godinu.
	Tablica br. 2: Pregled definiranih programa Općine Hlebine 

	
BROJČANA OZNAKA PROGRAMA
	
NAZIV PROGRAMA

	1001
	Općinsko vijeće i općinski načelnik

	1002
	Kapitalna ulaganja

	1003
	Financiranje osnovnih aktivnosti

	1004
	Predškolski odgoj

	1005
	Obrazovanje

	1006
	Socijalna skrb

	1007
	Organiziranje i provođenje zaštite i spašavanja

	1008
	Ostale društvene djelatnosti

	1009
	Održavanje komunalne infrastrukture

	1010
	Izgradnja komunalne infrastrukture



	Obrazloženje planiranih aktivnosti i projekata po proračunskim razdjelima, glavama i programima planiranim u posebnom dijelu proračuna daje se u nastavku.

	Naziv programa
	1001 Općinsko vijeće i općinski načelnik

	Regulatorni
okvir
	· Zakon o lokalnoj i područnoj (regionalnoj) samoupravi
· Zakon o porezu na dohodak
· Statut Općine Hlebine
· Odluka o iznosu naknada vijećnicima
· Odluka o naknadi za rad općinskog načelnika i zamjenika općinskog načelnika Općine Hlebine koji dužnost obavljaju bez zasnivanja radnog odnosa
· Zakon o financiranju političkih aktivnosti izborne promidžbe
· Odluka o financiranju političkih stranaka

	Opis programa
	A1001 01 Redovan rad predstavničkog i izvršnog tijela
A1001 02 Rad političkih stranaka
A1001 03 Sponzorstva
A1001 04 Razvoj stanovanja
A1001 05 Rad vijeća nacionalnih manjina

	Ciljevi programa
	Djelotvorno izvršavanje funkcije općinskog vijeća i općinskog načelnika te povećanje kvalitete rada

	Planirana sredstva
	481.000,00 kuna

	Pokazatelj rezultata
	Redovito održavanje sjednica općinskog vijeća, redovita isplata naknada i troškova članovima općinskog vijeća te općinskoj načelnici i zamjeniku, obračun i isplata sredstava predviđenih za rad političkih stranaka, sponzorstva prilikom obilježavanja obljetnici udruga i društava koja djeluju na području općine, poticanje stambenog pitanja mladih obitelji na području Općine Hlebine, rad vijeća nacionalnih manjina .



Za provođenje ovog programa planirana su sredstva u iznosu 481.000,00 kuna a raspoređuju se na 5 aktivnosti:
1. Redovan rad predstavničkog i izvršnog tijela u iznosu 309.500,00 kuna. Rashodi ove aktivnosti odnose se na usluge promidžbe i informiranja, ugovora o djelu, usluge odvjetnika i pravnog savjetovanja, računalne usluge, naknade članovima općinskog vijeća, naknade za volontersko obnašanje dužnosti općinske načelnice i zamjenika općinske načelnice, naknade i troškove službenog puta za članove općinskog vijeća, općinsku načelnicu i zamjenika općinske načelnice, reprezentaciju, članarine, upravne i administrativne pristojbe, javnobilježničke pristojbe, rashode protokola, ostale nespomenute rashode, naknade za dobrovoljne darivatelje krvi  te rashode vezane uz natječaj zakupa poljoprivrednog zemljišta.
2. Rad političkih stranaka u iznosu 11.500,00 kuna.
3. Sponzorstva u iznosu 5.000,00 kuna obuhvaćaju sredstva prilikom obilježavanja obljetnici udruga i društava koja djeluju na području općine.
4. Razvoj stanovanja u iznosu 150.000,00 kuna obuhvaća Program mjera za poticanje rješavanja stambenog pitanja mladih obitelji na području Općine Hlebine.
5. Rad vijeća nacionalnih manjina u iznosu 5.000,00 kuna.

	Naziv programa
	1002 Kapitalna ulaganja

	



Regulatorni
okvir
	· Zakon o lokalnoj i područnoj (regionalnoj) samoupravi
· Zakon o financiranju jedinica lokalne i područne (regionalne) samouprave,
· Zakon o fiskalnoj odgovornosti,
· Zakon o sustavu unutarnjih financijskih kontrola u javnom sektoru
· Statut Općine Hlebine
· Zakon o proračunu,
· Zakon o proračunskom računovodstvu i računskom planu
· Zakon o javnoj nabavi

	Opis programa
	K 1002 01 Postrojenja i oprema
K 1002 02 Ulaganja u građevinske objekte
K 1002 03 Izgradnja pješačkih staza
K 1002 04 Rekonstrukcija i adaptacija Galerije Hlebine
K 1002 05 Izgradnja turističke infrastrukture
K 1002 06 Izgradnja staza na groblju
K 1002 07 Izgradnja grobnice
K 1002 08 Oprema za društveni dom

	Ciljevi programa
	Održavanje objekata u vlasništvu Općine u funkcionalnom stanju i opremanje istih, izgradnja staza i grobnice na groblju, izgradnja nogostupa, izgradnja turističke infrastrukture.

	Planirana sredstva
	1.505.000,00 kuna

	Pokazatelj rezultata
	Uređeni, opremljeni i izgrađeni objekti.



	Za provođenje ovog programa planirana su sredstva u iznosu 1.505.000,00 kuna a raspoređuju se na 8 kapitalnih projekata:
	1. Postrojenja i oprema (15.000,00 kuna) obuhvaća uredsku opremu za Jedinstveni upravni odjel.
	2. Ulaganje u građevinske objekte (110.000,00 kuna) obuhvaća dodatna ulaganja u Društveni dom u Gabajevoj Gredi i ostale objekte.
	3. Izgradnja pješačkih staza (0,00 kuna) planira se u projekcijama za 2022. godinu.
	4. Rekonstrukcija i adaptacija Galerije Hlebine (1.050.000,00 kuna).
	5. Izgradnja turističke infrastrukture (0,00 kuna) planira se u projekcijama za 2021. i 2022. godinu.
	6. Izgradnja staza na groblju (170.000,00 kuna).
	7. Izgradnja grobnice (20.000,00 kuna).
	8. Oprema za društveni dom (140.000,00 kuna) obuhvaća opremu za Društveni dom u Hlebinama.

	Naziv programa
	1003 Financiranje osnovnih aktivnosti

	Regulatorni
okvir
	· Zakon o lokalnoj i područnoj (regionalnoj) samoupravi
· Zakon o financiranju jedinica lokalne i područne (regionalne) samouprave,
· Zakon o fiskalnoj odgovornosti,
· Zakon o sustavu unutarnjih financijskih kontrola u javnom sektoru
· Zakon o službenicima i namještenicima u lokalnoj i područnoj (regionalnoj) samoupravi
· Statut Općine Hlebine
· Pravilnik o unutarnjem redu Jedinstvenog upravnog odjela Općine Hlebine,
· Odluka o visini osnovice za obračun plaća službenika i namještenika  JUO Općine Hlebine
· Odluka o koeficijentima za obračun plaća službenika i namještenika JUO Općine Hlebine
· Zakon o proračunu,
· Zakon o proračunskom računovodstvu i računskom planu
· Zakon o javnoj nabavi

	Opis programa
	A 1003 01 Redovna djelatnost

	Ciljevi programa
	Učinkovito i pravovremenu izvršavanje poslova iz djelokruga rada Jedinstvenog upravnog odjela

	Planirana sredstva
	440.500,00 kuna

	Pokazatelji rezultata
	U rokovima izvršeni svi poslovi djelokruga rada



	Kod ovog programa planirana su sredstva za plaće službenika zaposlenih u Jedinstvenom upravnom odjelu, sredstva za plaću pročelnika, troškovi uredskog materijala, troškovi energije za objekte u vlasništvu općine, troškovi tekućeg i investicijskog održavanja opreme, usluge telefona, bankarske i usluge platnog prometa, računalne usluge, geodetsko-katastarske usluge, intelektualne usluge te ostali troškovi vezani uz funkcioniranje Jedinstvenog upravnog odjela.


	Naziv programa
	1004 Predškolski odgoj

	Regulatorni
okvir
	· Zakon o predškolskom odgoju i obrazovanju

	Opis programa
	A 1004 01 Predškolski odgoj
K 1004 01 Izrada projektne dokumentacije za izgradnju jaslica

	Ciljevi programa
	Poboljšanje standarda pružanja predškolskih usluga

	Planirana sredstva
	318.500,00 kuna

	Pokazatelji rezultata
	Dostupnost vrtića svoj djeci
Izgradnja jaslica



Za izvršenje ovog programa planirana su sredstva u iznosu 318.500,00 kuna, a odnose se na troškove održavanja automobila kojim se koristi Dječji vrtić Leptirić, sufinanciranje vrtića za djecu koja pohađaju vrtić izvan Općine Hlebine te sufinanciranje rada dječjeg vrtića u Hlebinama.









	Naziv programa
	1005 Obrazovanje

	Regulatorni
okvir
	· Zakon o odgoju i obrazovanju u osnovnoj i srednjoj školi
· Odluka o isplati jednokratne pomoći studentima sa prebivalištem na području Općine Hlebine,

	Opis programa
	A1005 01 Osnovno obrazovanje
K1005 01 Dodatna ulaganja u PŠ Hlebine 
A1005 02 Srednjoškolsko obrazovanje
A1005 03 Visokoškolsko obrazovanje

	Ciljevi programa
	Poboljšanje standarda obrazovanja.

	Planirana sredstva
	69.000,00 kuna

	Pokazatelji rezultata
	Poboljšanje uvjeta obrazovanja.


 
Za provođenje ovog programa planirana su sredstva u iznosu od 69.000,00 kuna a raspoređuju se na 4 aktivnosti:
1.  Osnovno obrazovanje (21.000,00 kuna) obuhvaća pomoć Osnovnoj školi za provođenje aktivnosti sukladno utvrđenim programima škole, sufinanciranje bibliobusa te kupnju školskog materijala za učenike.
2. Dodatna ulaganja u PŠ Hlebine (30.000,00 kuna) obuhvaćaju davanje kapitalne pomoći Osnovnoj školi „Fran Koncelak“ Drnje za uređenje školskog prostora Područne škole Hlebine.
3. Srednjoškolsko obrazovanje (8.000,00 kuna) obuhvaća kupnju udžbenika učenicima srednjih škola na području Općine Hlebine.
4. Visokoškolsko obrazovanje (10.000,00 kuna) obuhvaća božićnicu studentima na području Općine Hlebine


	Naziv programa
	1006 Socijalna skrb

	Regulatorni
okvir
	· Zakon o lokalnoj i područnoj (regionalnoj) samoupravi
· Zakon o socijalnoj skrbi

	Opis programa
	A 1006 01 Naknade za potpore građanima, kućanstvima i udrugama
A 1006 02 Tekući projekt Zaposli pa pomozi

	Ciljevi programa
	Postizanje boljih osnovnih životnih uvjeta socijalno ugroženih obitelji

	Planirana sredstva
	448.000,00 kuna

	Pokazatelji rezultata
	Broj kućanstava uključenih u neki oblik socijalne skrbi, poboljšani životni uvjeti socijalno ugroženog stanovništva



Program se sastoji od 2 aktivnosti:
1. Naknade za potpore građanima, kućanstvima i udrugama (103.000,00 kuna) obuhvaćaju financiranje troškova gerontodomaćice sukladno potpisanom Sporazumu između Koprivničko-križevačke županije, Kluba „Mariška“ i Općine Hlebine, pomoć za ogrjev za korisnike zajamčene minimalne naknade Centra za socijalnu skrb, sufinanciranje prehrane učenika, nabavu dječjih darova, naknade za novorođenčad, isplate jednokratnih novčanih pomoći određenim kategorijama stanovništva, financiranje Gradskog društva Crvenog križa i humanitarnih udruga.
2. Tekući projekt: Zaposli pa pomozi (345.000,00 kuna) koji se u 100%-tnom iznosu financira EU sredstvima, a obuhvaća plaće šest radnica koje obavljaju poslove gerontodomaćice.







	Naziv programa
	1007 Organiziranje i provođenje zaštite i spašavanja

	Regulatorni
okvir
	· Zakon o zaštiti od požara
· Zakon o sustavu civilne zaštite

	Opis programa
	A 1007 01 HGSS
A 1007 02 Zaštita od požara

	Ciljevi programa
	Kvalitetno funkcioniranje DVD-a
Financiranje HGSS Stanice Koprivnica

	Planirana sredstva
	117.000,00 kuna

	Pokazatelji rezultata
	Redovna isplata zakonom propisanih sredstava za potrebe vatrogastva i HGSS-a.



	Ovaj je program podijeljen na 2 aktivnosti:
	1. HGSS (7.000,00 kuna) gdje su planirana sredstva za sufinanciranje rada HGSS–a stanice Koprivnica sukladno Sporazumu koji se svake godine potpisuje
	2. Zaštita od požara (110.000,00 kuna) gdje je planirana izrada dokumentacije vezane za zaštitu od požara (10.000,00 kuna) i redovna djelatnost DVD-a (100.000,00 kuna) gdje su planirana zakonom propisana sredstva koja jedinice lokalne samouprave moraju izdvajati za vatrogastvo.

	Naziv programa
	1008 Ostale društvene djelatnosti

	
Regulatorni
okvir
	· Zakon o financiranju javnih potreba u kulturi
· Zakon o udrugama
· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

	Opis programa
	A 1008 01 Kultura
A 1008 02 Sport i rekreacija
A 1008 03 Ostale udruge, zajednice i društva

	Ciljevi programa
	Poticanje kulturnog stvaralaštva, unapređenje postojećeg standarda kulturne djelatnosti, obogaćivanje kulturnog života, poticanje programa koji okupljaju djecu i mlade, obnova crkve.

	Planirana sredstva
	210.000,00 kuna

	Pokazatelji rezultata
	Broj održanih kulturnih manifestacija, obnovljeni sakralni objekti



Program se sastoji od tri aktivnosti kod kojih su planirana sredstva za sufinanciranje programa/projekata javnih potreba u kulturi i sportu. Kapitalne donacije prema crkvi definirane su Ugovorom sklopljenim između RKT Župe sv. Katarine i Općine Hlebine.


	Naziv programa
	1009 Održavanje komunalne infrastrukture

	
Regulatorni
okvir
	· Zakon o komunalnom gospodarstvu
· Zakon o koncesijama
· Zakon o cestama
· Zakon o grobljima

	Opis programa
	A 1009 01 Gospodarenje otpadom
K 1009 01 Gospodarenje otpadom
A 1009 02 Otpad pametno odvoji, dobre navike usvoji
A 1009 03 Održavanje groblja i javnih površina
K 1009 02 Postrojenja i oprema
A 1009 04 Održavanje nerazvrstanih cesta i poljskih putova
A 1009 05 Održavanje i potrošnja javne rasvjete
K 1009 03 Rekonstrukcija javne rasvjete
A 1009 06 Ostali komunalni poslovi koji nisu drugdje svrstani
A 1009 07 Javni radovi

	Ciljevi programa
	Praćenje kvarova i održavanje rasvjetnih tijela u ispravnom stanju, podmirivanje troškova električne energije za javnu rasvjetu te rekonstrukcija iste.
Održavanje nerazvrstanih prometnica i poljskih putova u funkcionalnom stanju, te zimsko održavanje nerazvrstanih cesta.
Održavanje čistoće naselja, javnih površina i groblja te kupnja strojeva za održavanje istih.
Održavanje kanala za odvodnju oborinskih voda u nadležnosti općine.
Odvoz smeća , nabava spremnika za otpad, zdrav i čist okoliš te provedene edukativne aktivnosti o održivom gospodarenju otpadom.

	Planirana sredstva
	881.000,00 kuna

	Pokazatelji rezultata
	Nova rasvjetna tijela, uređene prometnice i poljski putevi, uređena groblja, parkovi i druge javne površine kao i kanali za oborinsku odvodnju te broj provedenih edukativnih aktivnosti.



	Ovaj Program sastoji se od tri kapitalnih projekata te sedam aktivnosti:
	1.   Gospodarenje otpadom (15.000,00 kuna) obuhvaća plaćanje iznošenja i odvoza smeća.
	2. Gospodarenje otpadom (143.000,00 kuna) obuhvaća nabavu spremnika za odvojeno prikupljanje otpada.
	3. Otpad pametno odvoji, dobre navike usvoji (18.000,00 kuna) obuhvaća provođenje edukativnih aktivnosti o održivom gospodarenju otpadom.
	4.  Održavanje groblja i javnih površina (134.000,00 kuna) obuhvaća plaću i ostale rashode za zaposlene namještenika Općine Hlebine, rashode za materijal i tekuće održavanje postrojenja i opreme, nabavu radne odjeće, nabavu sadnica za hortikulturu te troškove goriva.
	5. Postrojenja i oprema (7.000,00 kuna) obuhvaća nabavu strojeva za održavanje javnih površina i groblja Općine Hlebine.
	6.  Održavanje nerazvrstanih cesta i poljskih putova (115.000,00 kuna) obuhvaća nasipavanje šljunka i razgrtanje grederom poljskih putova, saniranje udarnih rupa na nerazvrstanim cestama te razgrtanje snijega u zimskim mjesecima.
	7. Održavanje i potrošnja javne rasvjete (100.000,00 kuna) obuhvaća popravak i zamjenu rasvjetnih tijela te podmirivanje troškova električne energije za javnu rasvjetu.
	8. Rekonstrukcija javne rasvjete (200.000,00 kuna) obuhvaća zamjenu postojećih rasvjetnih tijela LED rasvjetom.
	9. Ostali komunalni poslovi koji nisu drugdje svrstani (120.000,00 kuna) obuhvaćaju usluge tekućeg i investicijskog održavanja građevinskih objekata, troškove deratizacije i dezinsekcije, veterinarske i laboratorijske usluge te sufinanciranje komunalnog redara.
	10. Javni radovi (29.000,00 kuna) obuhvaćaju plaće i doprinose za zaposlene osobe na javnim radovima u Općini Hlebine.










	Naziv programa
	1010 Izgradnja komunalne infrastrukture

	
Regulatorni
okvir
	· Zakon o komunalnom gospodarstvu
· Zakon o vodama
· Program građenja komunalne infrastrukture na području Općine Hlebine za 2020. godinu

	Opis programa
	K 1010 01 Sustav kanalizacije

	Ciljevi programa
	Izgradnja sustava odvodnje na području Općine Hlebine

	Planirana sredstva
	500.000,00 kuna

	Pokazatelji rezultata
	Izgrađena kanalizacija



	Ovaj program uključuje kapitalni projekt Sustav kanalizacije (500.000,00) kod kojeg se planira izgradnja sustava odvodnje Općine Hlebine.


4. ZAKLJUČAK
Ovim proračunom pokušale su se uskladiti različite želje, potrebe, zakonske obveze, ugovorne obveze te je sve navedeno utjecalo na ovakav proračunski akt. Na bazi realno planiranih prihoda dana je detaljna slika rashoda u Posebnom dijelu Proračuna.
	Proračun je uravnotežen, ima svoju viziju i cilj a to je razvoj općine i poboljšanje kvalitete življenja,  kroz izgradnju i razvoj komunalne infrastrukture, unapređenje socijalne skrbi, razvoj kulture i sporta, unapređenje protupožarne i civilne zaštite, brige za čišći i zdraviji okoliš, društvene brige o djeci te usklađivanje realizacije investicijskih projekata s proračunskim mogućnostima.



									Općinska načelnica:
							  	        	        Božica Trnski




KLASA: 400-08/20-01/01
URBROJ: 2137/07-20-1
Hlebine, 31. svibnja 2020.
UKUPNI RASHODI PRORAČUNA ZA 2020. 
UKUPNI RASHODI PRORAČUNA ZA 2018. 	31 Rashodi za zaposlene	32 Materijalni rashodi	34 Financijski rashodi	36 Pomoći	37 Naknade građanima i kućanstvima	38 Ostali rashodi	41 Rashodi za nabavu neproizvedene dugotrajne imovine	42 Rashodi za nabavu proizvedene dugotrajne imovine	45 rashodi za dodatna ulaganja na nefinancijskoj imovini	778500	818000	6000	76000	588000	848500	30000	695000	1160000	
UKUPNI PRIHODI PRORAČUNA ZA 2020. 
UKUPNI PRIHODI PRORAČUNA ZA 2018. 	61. Prihodi od poreza	63. Pomoći iz inozemstva (darovnice) i od subjekata unutar općeg proračuna	64. Prihodi od imovine	65. Prihodi od upravnih i administrativnih pristojbi, pristojbi po posebnim propisima i naknadama	2318500	1891000	549000	241500	

